
* 

DE 

ABSORPTIONE. 

AUCTORE  CAROLO  HOLLAND. 


Absorptio  inter  praecipua  animalis  corpo- 
ris munera  jure  habetur.  Ea  nunquam  in- 
termittitur. Per  hanc  functionem  materiae 
in  corpus  accipiuntur,  quibus  alatur  atque 
augeatur,  aliaeque  submoveantur,  quae  re- 
tentae injuriam  afferrent.  Eadem  corporis 
incremento  moderatur  et  prohibet  ne  liquor 
arteriis  exhalatus  ad  varia  organa  lubrican- 
da, nimia  copia  coacervetur  : tumores  prae- 
terea discutit,  mortuasque  a vivis  partibus 
seceniit.  His  officiis  accedit,  ut  per  ean- 
dem functionem  via  detur,  qua  in  intimum 

corpus  vehuntur  remedia  ad  morbos  tollen- 
dos vel  praecavendos  accommodata,  quaque 
subinde  malorum  semina  intrant. 

% 

Quanquam  inter  cunctos  constat  functio- 
nem absorptionis  fieri  in  corpore,  magnae- 
que  utilitatis  esse,  opiniones  tamen  physio- 
logorum  de  modo,  quo  perficitur,  longe  inter 
se  discrepant.  Alii  compararunt  absorben- 
tium ostia  canaliculis  inertibus,  putantque 
haec  attractione  capillari  humores  sinere  us- 
que ad  primas  valvulas  ascendere,  dein  ubi 
altera  humoris  columna  ad  easdem  valvulas 
pervenerit,  priorem  impelli  usque  ad  proxi- 
mas valvulas  et  ita  deinceps  per  totam  vasis 
longitudinem.  Alii  absorptionem,  suctioni 
attribuerunt.  Alii,  denique,  dum  putant 
aeris  pressuram  posse  materiam  propellere 
in  ostia  absorbentium,  quae  in  cute,  mem- 
branisque mucosis  se  aperiunt,  arbitrantur 
novae  materiae  depositionem  per  secernen- 
tia vasa  efficere  ut,  in  absorbentia  reliqui  cor- 
poris, vetustae  particulae  intrent.  Si  vero 
absorptio  efficeretur  aliqua  hujusmodi  causa, 

functionem  oportet  omni  tempore  aequali- 
ter absolvi.  Sed  experientia  nos  certiores 
facit  absorbentium  ostia  posse  humoribus 
effusis  exhalat isve  imbui  per  plures  hebdo- 
madas aut  menses,  nulla  eorum  actione  inde 
concitata,  et  si  tandem  ad  actionem  redie- 
rint, suo  fungi  munere  longe  velocius,  quam 
in  solita  corporis  conditione  fieri  conspicitur. 
Si  absorbentium  ostia  canaliculi  inertes  tan- 
tummodo essent,  si  suctione  eorum  munera 
perficerentur,  aut  si  materiae  in  ea  per  aeris 
pressuram  impellerentur,  cuncti  humores 
satis  liquidi,  ut  per  ea  fluerent,  nullo  discri- 
mine, acciperentur : ex  quotidiana  autem 
animadversione  patet  selectionem  quodam- 
modo fieri,  aliosque  humores  celeriter  absor- 
beri, alios  contra  prorsus  rejici : quae  res  eo 
perspicua  redditur  quod  chylus  per  vasa  lac- 
tea e variis  aliis  materiis  in  intestinis  tenui- 
oribus aufertur,  quodque  partes  aquosae  abile 
et  semine  in  fellis  vesicula  et  vesiculis  semi- 
nalibus submoventur,  dum  ipsi  humores  re- 
linquuntur, ut  munera  maximi  momenti 
perficiant ; altera  qu6  chyli  formationem  in 

intestinis  adjuvet,  alterum  quo  ad  speciei 
perpetuitatem  conferat. 

Neque  hi  humores  crassitudine  sua  pro- 
hibentur, ne  ostia  absorbentium  intrent,  nam 
quum  bilis  nequit  ad  duodenum  pervenire 
propter  calculos  in  ductibus  ejus  inhaeren- 
tes, propter  amplificationem  glandularum 
lymphaticarum,  quae  in  Glissonis  capsula 
sitae  sunt,  aut  propter  tumefactum  pancreas, 
per  quod  ductus  communis  choledochus 
transit,  idem  e ductibus  hepaticis  et  e fellis 
vesicula  per  absorbentia  in  sanguinis  circui- 
tum vehitur,  et  morbus  regius  oriri  conspi- 
citur : et  si  quando,  ductibus  seminalibus 
aliquo  modo  obstructis,  semen  non  potest 
per  solitam  viam  emitti,  libido  accedit,  quae 
nulli  alii  causae  quam  seminis  absorptioni 
attribuenda  est. 

Impromptu  est  plurima  alia  argumenta 
proferre,  tum  quae  his  opinionibus  repug- 
nent, tum  quae  monstrent  absorbentia  vi 
selegendi  esse  praedita,  sed  ea,  quae  jam  po- 

sita  sunt,  videntur  usque  eo  utrumque  con- 
firmare, ut  plura  adducere  supervacuum  es- 
set. Ea  potestas  qua  alios  assumunt  alios- 
que  respuunt  humores  a proprietate  vitali 
pendet,  et  a viro  ingenioso  Brugmans  cui- 
dam vitae  propriae  attribuitur.* 

Quoniam  absorbentium  vasorum  tunicae 
carent  vi  musculosa,  qua  olim  Physiologi 
praeditas  esse  credebant,  verisimile  est  hu- 
mores absorptos  ad  eorum  fines  moveri  per 
vim  contractilem,  qualem  Dr  Parry  suadet 
arteriis  tributam  esse,  motu  eorumdem  re- 
trorsum prohibito  per  plicas  valvulares  quae 
ab  interna  tunica  sunt  productae.  Fieri 
quoque  potest  ut  eorum  motus  promovea- 
tur per  musculorum  actionem,  praecipue 
istorum  qui  respirationi  inserviunt,  dum 
fluunt  per  ductum  thoracicum. 

Absorptio  ad  tria  praecipua  genera  redigi 
potest,  externum  nempe,  internum  et  in- 


* Blumenbach,  p.  267.  Edit.  3iia,  ad  Sect.  436. 

terstitium  sive  nutritivum.  Externa  ab- 
sorptio haurit  materiam  extrinsecus  deri- 
vatam, et  absorptionem  a cute  absorptionem- 
que a mucosis  membranis  amplectitur.  In- 
terna absorptio  humores  submovet  exhala- 
tos aut  effusos  in  cava  corporis  clausa  et  in 
cava  quae  membranae  serosae,  synoviales, 
medullares  et  cellulosae  investiunt.  Inter- 
stitia sive  nutritiva  absorptio,  ea  est,  per 
quam  solida  viva  auferuntur  atque  partes 
corporis  resolvuntur.  Per  hanc  glandula 
Thymus  foetus  evanescit,  necnon  exulcera- 
tiones sponte  factae  in  variis  corporis  par- 
tibus huic  absorptionis  generi  attribuendae 
sunt. 

Absorptionem  fieri  per  cutem  nemo  est 
qui  negat ; etiamsi  nonnulli  physiologi  ad- 
huc disputant  an  quidquam  absorbeatur  in- 
tegra cuticula  aut  nulla  frictione  adhibita. 
Argumenta  vero  multorum  scriptorum  at- 
que quotidiana  animadversio  commonstrant 
cutem  sponte  absorbere.  In  quibusdam  cor- 
poris constitutionibus  emplastrum  vesica- 

torium  alicui  parti  impositum  stranguriam 
molestissimam  afferet,  et  cuticula  nihilo- 
minus adeo  integra  relinquatur  ut  serum  sub- 
tus effusum  effugere  nequeat,  et  in  iisdem 
hominibus  hi  affectus  praecavere  possunt, 
aliquantum  camphorae  parti  inspergendo, 
priusquam  vesicatorium  fuerit  admotum. 
Nautae  quoque  sitim  haud  parum  sublevant 
humectando  indusia  in  mari.  Linum  prae- 
terea oleo  terebinthinae  madefactum  sum- 
moque corpori  impositum  odorem  ejus  pro- 
prium celeriter  urinae  impertit,  quod  ipse 
saepius  experiendo  didici.*  His  adjicere  li- 
cet insigne  exemplum  pueri  ad  Newmarket 
quod  Doctor  Percival  tradidit,  cujus  pon- 
dus triginta  unciis  intra  horae  spatium  auc- 
tum est,  quanquam  interea  nihil  aliud  quam 
vini  cyathum  assumserat.  f Non  vero  sub 


* Nonnulli  quidem  sibi  persuaserunt  particulas  odori  - 
feras in  his  exemplis  per  spiritum  in  pulmones  illatas 
ibi  in  sanguinem  absorptas  esse.  Sed  vix  probabile  est 
tantam  materiae  copiam  in  corpus  hac  via  intrare  posse, 
f Bisliop  Watson’s  Chemical  Essays,  ad  p.  101.  Tom  iii. 

sub  silentio  praetermittendum  est  omnes 
substantias  non  aeque  facile  absorberi  et  fa- 
tendum est  potestatem  absorbendi  plurimum 
calore  et  frictione  augeri ; quinetiam  non- 
nullas substantias  interdum  non  absorberi, 
ut  virus  variolae  et  vaccinae,  humores  pu- 
trescentes et  maximam  narcoticorum  par- 
tem, quae  nequeunt  in  corpus  vehi  nisi  cu- 
ticula abrasa  aut  summum  corpus  alio  mo- 
do laesum  fuerit. 

Patet  quasdam  corporis  conditiones  plus 
minus  promovere  cutis  potestatem  ad  ab- 
sorbendum. Inter  harum  praecipuas,  cor- 
poris infirmitas  recensetur.  In  pueris  atque 
in  foeminis,  si  cetera  paria  sunt,  absorptio 
facilius  fit,  et  plurima  exempla  proponuntur 
virorum,  qui  viro  venereo  non  obnoxii  fu- 
erunt/nisi cum  intemperantia  corpora  eorum 
infirmaverat.  Fames  absorbendi  vim  au- 
gere videtur,  et  usque  eo  de  hac  re  illis  per- 
suadetur, qui  de  contagii  potestate  non  du- 
bitant, ut  medicos  moneant,  ne  vacuo  ven- 
triculo febricitantes  visant.  Metus  quoque 

et  anxietas,  animi  vires  infirmando,  eundem 
edunt  effectum,  tantopere  quidem  ut  ille 
sagax  rerum  animadversor  Doctor  Cullen 
ea  recenset  inter  praecipuas  causas  quae  pro- 
clivitatem dant  ad  contagiosos  morbos.  His 
adjiciendum  est  absorptionem,  ut  videtur, 
noctu  magisquam  interdiu  vigere.  Claris- 
simus Home  olim  in  hac  academia  Profes- 
sor de  cutis  absorptione  disserens  haec  tra- 
didit, “ Having  fatigued  myself  pretty 
“ much  in  the  aftemoon,  I went  to  bed 
“ without  supper,  and  was  so  hungry  that 
“ I could  not  fall  asleep  for  some  time.  Be- 
“ tween  eleven  at  night  and  seven  in  the 
“ morning,  I had  gained  two  ounces.”  * 

Bichat  quoque  idem  confirmatin  eo  quod 
citaturus  sum.  “ J’ai  remarqud  que  laplu- 
“ part  des  eleves  qui  sont  tomb^s  malades 
“ pendant  mes  dissections,  avaient  emportd 
“ dans  leur  chambres  des  morceaux  des  ca- 
“ davres,  dont  les  dmanations  avaient  pu  les 


* Medical  Facts  and  Experiments,  ad  p.  250. 

“ atteindre  pendant  le  sommeil.”*  Keil  ex- 
emplum literis  mandavit  in  quo  homo  pon- 
dere octodecim  unciarum,  una  nocte,  auctus 
est  absorptione  per  cutis  foramina,  et  pluri- 
ma alia  documenta,  quae  idem  sustinent  in 
medicorum  scriptis  reperienda  sunt. 

Absorptionem  fieri  a membranis  mucosis 
satis  perspicuum  est,  eo  quod  chylus  per 
vasa  lactea  e tenuioribus  intestinis  avehitur, 
quod  stercora  diutius  retenta  intestinis  cras- 
sioribus durescunt,  qu6d  syphilis  affertur, 
viro  venereo  glandi  penis  aut  urethrae  ad- 
moto, quod  corpus  variolae  afficitur,  si  vi- 
rus ejus  gingivis  aut  mucosae  membranae 
nares  investienti  impositum  est,  quod  odor 
proprius  terebinthinae  urinae  impertitur, 
vapore  ejus  in  pulmones  recepto,  quod 
aquosae  partes  variarum  secretionum  eva- 
nescunt, ex  quo  singulae  aptiores  fiunt  ad 
officia  propria  absolvenda,  qubdque  denique 


* Anatomie  Generale,  ad  p.  6 6,  ora.  ii. 

urinae  copia  in  vesica  paulatim  imminuitur, 
ubi,  justo  tempore  non  reddita  fuerit. 

Quum  ad  absorptionem  e mucosis  mem- 
branis ventum  est,  quaestio  insignis  mo- 
menti proponenda  est.  An  cuncti  humores 
qui  absorbentia  intrant,  per  ductum  thora- 
cicum et  lymphatica  magna  dextri  lateris 
transeunt,  an  quaequam  eorum  pars  in  san- 
guinem magis  rectis  viis  perveniunt  ? 

Magendie  contendit  vasa  lactea  nihil, 
nisi  chylum  accipere,  atque  affirmat  neque 
Haele  neque  seipsum  unquam  conspexisse 
chylum  in  his  vasibus  tinctum  ingestarum 
rerum  colore,  et  Fladrine  celeberrimus 
Anatomiae  Veterinariae  Parisiis  Professor 
proponit  se  nunquam  quidquam  aliud  nisi 
chylum  in  lacteis  reperisse. 

Magendie,  opiniones’  renovavit,  quas 
Ruysch,  Boerhaave,  Swammerdam  alii- 
que sustinuerunt  de  Absorptione  effecta  per 
venas,  nulla  lymphaticorum  ope,  atque 

monstrare  conatur  villos  in  diversis  intesti- 
norum partibus  ex  venarum  ramulis  partim 
constare,  qui  omnes  intestinorum  humores 
praeter  chylum  submoveant,  eosque  humo- 
res ad  cor  atque  pulmones  recta  via,  per  ve- 
nam portae  transmitti,  cujus  munus  sit,  ut 
humores  ita  absorptos  dividat  atque  cum 
sanguine  misceat ; qua  divisione  atque  mix- 
tura opus  sit  ne  detrimentum  corpori  faces- 
sat. Duo  praecipua  ex  experimentis,  quibus 
haec  opinio  nititur,  hujusmodi  sunt.  Primo 
DELiLLEet  Magendie  ipse  femur  canis  pri- 
us opio  torpidi  facti  persecarunt,  ita  ut  mem- 
brum corpori  annecteretur  tantummodo  per 
arteriam  et  venam  crurales,  quae  vasa  ad 
trium  digitorum  spatium  a reliquis  partibus 
accurate  sejuncta  fuerunt  atque  tunica  eorum 
cellulosa  submota,  ne  aliqua  lymphatica  ce- 
laret. Upas  Tieute  tunc  ad  duo  grana  in 
ungula  impositum  est,  et  veneni  effectus 
aeque  celeriter  atque  vehementer  orti  fue- 
runt, ac  si  femur  non  a corpore  disjunctum 
esset.  Dein  hoc  experimentum  iteratum 
est,  ita  ut  -non  modo  totum  membrum  a 

corpore  disjunctum  fuit,  sed  etiam  arteria  et 
vena  persectae  fuere,  pennis  in  easdem  im- 
positis, ut  sanguis  per  eas  adhuc  flueret.  I* 
dem  venenum  ungulae,  ut  antea,  admotum 
est,  efiect  usque  proprios  aeque  celeriter  edi- 
dit. Actio  ejus  praeterea  suspendebatur 
aut  peragi  sinebatur  arbitrio,  venam  digitis 
comprimendo  aut  eandem  liberando  * 

Quantum  cognitio  legum,  quibus  regitur 
corpus  animale,  hactenus  aperta  docet,  nul- 
lum officium  aut  functio  simul  duobus 
organis  perficitur,  sed  cuique  organo  suum 
est  munus  neque  unquam,  sano  corpo- 
re, sibi  alterius  munera  assumit.  Ventri- 
culo concoctionis  functio  attribuitur,  je- 
cori bilis  secretio,  vasis  lacteis  officium 
chylum  transmittendi  ab  intestinis  tenui- 
oribus in  ductum  thoracicum  ; arteriis  da- 
tum sanguinem  vehere  a corde  in  cunctas 
corporis  partes,  venis  eundem  ad  cor  redu- 
cere, postquam  insigni  suo  usui  in  corpore 
inservierit : et  quum  his  singulis  organis 


* Precis  Elcmcntaire,  ad  p.  238-9,  Tom.  ii. 

sua  propria  et  distincta  munera  concessisse- 
mus, oportetne  judicare  legem  contrariam 
venis  impositam,  absorbendi  potestate  eas- 
dem donari ; idque  cum  plane  conspicimus 
in  corpore  distinctum  vasorum  genus,  lac- 
teis, quae  chylum  absorbent,  quod  ad  struc- 
turam dotesque  spectat,  prorsus  simile.  Si 
absorbendi  potestatem  huic  vasorum  gene- 
ri negamus  ad  quam  maxime  accommodari 
videntur,  nullum  aliud  munus  iis  attribui 
potest,  nisi  ut  tenuiores  sanguinis  partes  ab 
arteriis  avehant  aut,  mutatis  verbis,  genus 
lymphaticum  adhuc  est  habendum  pro  levi- 
ori venarum  rubrarum  auxilio. 

Quum  animo  reputamus  arteriam,  quae 
sanguinem  a corde  vehit  multo  minori  am- 
bitu esse,  quam  venam  per  quam  reducitur, 
quantitatem  sanguinis,  quam  arteriae  venis 
tradunt  postquam  variae  secretiones  effectae 
sunt,  multo  minorem  esse  quam  quae  a corde 
emittitur,  et,  tenuioribus  ejus  partibus  in 
organis  secretionis  sublatis,  multo  crassio- 
rem esse  in  venis  quam  in  arteriis,  vix  cre- 
dibile erit  lymphatica  vasa  destinari  eum 

adhuc  magis  viscidum  reddere  partes  ejus 
tenuiores  subtrahendo,  ut  minus  recta  via 
ad  cor  transmittantur.  Nonne  potius  vide- 
tur opus  esse  ut  putemus  plus  humoris  ne- 
cessarium esse,  quo  amplior  venarum  moles 
impleatur,  et  sanguinem  diluendum  esse, 
quo  motus  ejus  per  easdem  facilior  fiat  prae- 
cipue per  exiguos  venae  portae  ramulos. 
Haec  argumenta  haud  parum  confirmantur 
atque  corroborantur,  ex  eo  quod  venae  im- 
pletae sunt  ex  arteriis  per  humorem  tenuem 
commode  injectam,  dum  ne  particulae  qui- 
dem in  lymphatica  penetrare  reperta  est, 
quodque  perpetuum  est,  ut  venae  post  mor- 
tem sanguinem  contineant  perpetuumque 
ut  lymphatica  sint  vacua. 

fi  * ’ . fl  2 / ' ■ } i i i i l 

Etiamsi  igitur  conceditur  experimenta, 
quae  Magendie  instituit,  accurate  exposita 
esse,  non  necesse  est  ad  eadem  explicanda, 
ut  antiqua  opinio  de  absorptione  per  lym- 
phatica tollatur.  Alio  modo  licet  eorum 
rationem  reddere, — eorum  in  quibus  assafoe- 
tidae  odor  in  venis  mesentericis  tantummo- 

do  detectus  est,  aquae  ac  eorum  in  quibus 
animal  interemptum  est,  veneno  in  ungula 
posito,  postquam  artus  a corpore  disjunctus 
est  et  sanguinis  motus  per  interpositam 
pennam  peractus. 

Steno,  Nuce,  Waleus,  Pecquet,  et 
Wepfer  crediderunt  liberum  commeatum 
esse  inter  lymphatica  et  venas ; sed  docu- 
menta iis  deerant  quibus  opinionem  confir- 
marent. Professor  Meckel  Berlinensis  ta- 
men hunc  commeatum  in  humano  corpore 
per  injectionem  monstravit.  Nostras  Bra- 
cey  Clarke  reperit  lymphatica  in  venas 
mesentericas  equi  desinere.  Professor  Vro- 
eyk  detexit  ea  cum  ramulis  venae  portae 
communicare,  et  recentius  adhuc  Tiede- 
man  et  Fohmann  ostenderunt  ea  cum  ve- 
nis commeatum  habere,  non  solum  in  ho- 
mine sed  etiam  canibus,  felibus,  martibus 
phocis,  lutris,  equis,  vaccis  et  avibus. 

In  humano  corpore  Hydrargyrus  in  lym- 
phatica injectus  in  glandulas  pervenit,  at- 

que  ex  his  interdum  in  absorbentia  vasa 
tantummodo,  saepe  in  ea  et  simul  in  venas, 
et  haud  raro  in  venas.  Vasa,  in  quae  in- 
jectus est,  fuerunt  mesenteriae,  brachii,  cru- 
ris, et  femoris  ; perpetuo  fluidum  injectum 
in  glandulas  transiit  et  ex  his  aut  in  absor- 
bentia aut  in  venas,  aut  in  utraque  perve- 
nit. Hydrargyrus  raro  viam  fecit  in  venas 
e glandulis  prope  intestina,  et  minus  fre- 
quenter in  easdem  ex  iis  prope  ductum 
thoracicum ; ideo  ex  glandulis  intermediis 
frequentissime  in  venas  transmissus  est. 

In  canibus  Fohmann  reperit  lymphatica 
jecoris  ad  glandulas  tendere,  inter  id  viscus 
et  duodenum  sitas,  et  hydrargyrum  in  ea 
injectum  perpetuo  in  venas  transisse,  post- 
quam glandulas  pervaserat,  et  submovendo 
sanguinem  e venis  in  animali  recenter  ex- 
tincto,  atque  per  compressionem,  prohibendo 
ne  iterum  sese  impleant,  humorem  subfla- 
vum,  similem  ei  in  lymphaticis  contento, 
brevi  in  conspectum  venisse ; denique  in 
cane  et  etiam  in  phoca  hydrargyrum  injec- 
tum in  exigua  intestinorum  lymphatica  ad 

glandulas  mesentericas  pervenisse,  dein  ve- 
nas glandulas  adeuntes  intrasse,  atque  ex  his 
tandem  in  venas  mesentericas  viam  fecisse. 
Hinc  in  aperto  est  cur  humores  in  experi- 
mentis, quae  Magendie  in  canibus  instituit, 
in  mesentericis  venis  invenirentur,  quippe 
qui  per  absorbentia  venarum  assumerentur, 
dein  exinde  in  venas  ipsas  transmitterentur. 

Experimenta  facta  in  fele,  marte,  equo 
et  vacca  eadem  phaenomena  ostenderunt, 
et  in  duobus  exemplis,  idem  physiologiis 
fecit  injectam  materiam  transire  in  venas  e 
glandulis  pulmonalibus ; haec  preparata  in 
musaeo  ad  Heidelberg  conservantur. 

Ex  argumentis  praecipuis  quibus  Magen- 
die confidit  ad  absorbendi  potestatem  in  ve- 
nis probandam,  unum  in  eo  ponitur,  ut 
credat  absorbentia  deesse  in  avium  intesti- 
nis Sed  non  modo  patet  ea  existere  in  ear- 
um intestinis,  sed  in  aliis  quoque  partibus, 
et  praeterea  in  venas  desinere,  quod  prae- 
cipue evidens  est  in  venis  exterioris  femoris 
partis,  in  vena  coccygis  atque  crurali  vena. 

Haec  experimenta  quidem  magnopere 
suadent  absorbentia  desinere  in  venas,  sed 
alia  praeterea  argumenta  sunt  quae  citra 
haec  usque  eo  opinionem  sustinent,  ut  non 
amplius  credere  liceat  cunctos  humores  ab- 
sorptos per  ductum  thoracicum  sanguinis 
circuitum  intrare.  Ubi  amplissimus  est 
ductus  thoracicus  diametros  ejus  non  exsu- 
perat tres  lineas  et  in  plerisque  exemplis 
commune  ejus  diametros  ad  duas  lineas  est, 
dum  diametrea  juncta  praecipuorum  ramu- 
lorum absorbentium  non  possunt  aestimari 
infra  tot  digitos.  Ex  experimentis  a Ma- 
gendie  factis  de  quantitate  humoris,  quae 
definito  spatio  possit  per  eundem  transire, 
manifestum  est  nihilo  plus  quam  dimidiam 
unciam  quinque  minutorum  spatio,  sive 
uncias  sex  horae  spatio,  posse  per  eum  flu- 
ere, idque  cum  concoctio  quam  celerrime 
peragitur.  Sed  medicorum  scripta  prae- 
bent documenta,  multo  majorem  humoris 
quantitatem  ab  una  parte,  eo  spatio,  absorp- 
tam esse,  omissa  quantitate  quae  simul  re- 

liquo  corpore  avehatur  necesse  est.  In  uno 
exemplo  sex  librae  sive  unciae  nonaginta 
sex  aquae  calidae  in  ventrem  vivi  canis  in- 
fusae fuerunt  et  post  sex  horas  nihil  ultra 
quatuor  uncias  relictum  est ; et  mirae  quan- 
titates humoris  sub  hydrope  coacervati  aeque 
celeriter  atque  perfecte  aliquando  absorptae 
sunt.  Experimenta  quoque  quae  Everar- 
dus  Home  Eques,  Brodie  et  Wollaston 
instituerunt  ultra  omne  dubium  common- 
strant humores  posse  pervenire  in  sanguinis 
circuitum,  atque  inde  cellulas  lienis,  vesi- 
culam fellis,  vesicamque  urinariam  qui  non 
per  ductum  thoracicum  transierant. 

Ex  experimentis  hactenus  expositis  patet : 

1.  Vasa  lactea  chylum  absorbere. 

2.  Vix  quidquam  aliud  per  ea  absorberi. 

3.  Commeatum  existere  inter  vasa  absor- 

bentia et  venas  in  homine,  mammabis 
atque  avibus. 

4.  Humores  posse  pervenire  ex  intestinis 

per  vasa  absorbentia  in  venas. 

5 S 

5.  Venena  posse  ex  extremis  partibus  per 

absorbentia  venas  intrare. 

5 C*J' ’ /i:  *;  * ■ < ' 1 4 > '*•  fryf 

6.  Majorem  humoris  quantitatem  definito 

spatio  absorberi  posse,  quam  ullo  modo 

■ •* 

queat  per  ductum  thoracicum,  eodem 
spatio  fluere. 

« . 

* ■ * -s  * • f ./  ’ U ' *>  i 

7.  Medicamenta  posse  viam  tendere  in  se- 

cretiones quamvis  ductum  thoracicum 
non  percurrerint. 

Absorptio  interna . — In  internis  corporis 
partibus  humores  per  vasa  exlialentia  conti- 
nuo effunduntur,  qu6  eadem  lubricentur,  et 
motiones  partium  inter  se  faciliores  reddan- 
tur, et  nisi  hi  humoris  usque  submoverentur 
necesse  est  ut  humoris  coacervationes,  mor- 
bos allaturae,  inde  oriantur. 

Eo  igitur  consilio  ut  equilibrium  sit  inter 

exhalatum  et  absorptum  humorem  in  his 
partibus,  vasa  absorbentia  ubique  exhalan- 
tibus respondent  quae  perpetuo,  certa  lege, 
exhalatum  humorem  tollant.  In  eo  autem 
interna  absorptio  ab  externa  magnopere  dif- 
fert ; haec  enim  tantummodo  ad  se  attrahit 
materiam  quae  extrinsecus  suppeditatur,  et 
variat,  prout  ejusdem  copia  augeatur  aut  im- 
minuatur; dum  illa  eos  liquores  solos  aufert, 
qui  per  exhalantia  secernuntur,  aut  e vasis 
laesis  effugiunt,  et  ut  exhalationis  functio, 
sano  corpore,  nunquam  intermittitur,  ita 
absorptionis  munus  continuo  moderatur  co- 
piam humoris,  qui  partes  irrorat,  illudque 
conservat  aequilibrium  quod  ad  sanam  cor- 
poris conditionem  tantopere  postulatur.  Os- 
tia vasorum  qmae  ad  internam  absorptionem 
destinantur  non  adhuc  monstrata  sunt ; sed 
ex  plurimis  phaenomenis  satis  patet  ea  ex- 
istere.  Quum  sanguis  e vasis  effusus  est, 
aut  quum  animal  ex  repentino  necatum  est 
absorbentia  in  pleura  et  peritonaeo  sanguine 
turgida  inventa  sunt,  et  eadem  res  adhuc 
magis  confirmatur,  ex  eo,  quod  hydropes. 

in  harum  membranarum  cavis,  saepe  subito 
submoti  fuerunt.  In  tela  reticulata,  (quae 
videtur  maxime  lymphaticis  abundare)  mul- 
ta docent  ea  existere ; naturalis  nempe  et 
continua  adipis  serique  absorptio,  horum 
humorum  coacervationes  praeter  solitum 
submotae  atque  aeris  in  emphysemate  aut 
humorum  absorptio  qui  in  cellulas  ejusdem 
telae  infusi  sunt. 

Nutritiva  absorptio , quae  a clarissimo 
Joanne  Hunter  interstitia  nominatur, 
prorsus  diversae  est  naturae  a caeteris  ab- 
sorptionis generibus,  quatenus  per  illam 
ipsae  materiae,  e quibus  corpora  nostra  sunt 
composita,  sano  etiamnum  homine,  usque 
submoventur.  Per  organa  quoque  hujus 
functionis  partes,  quibus  non  amplius  opus 
sit  in  corpore,  eaque,  quae  praeter  naturam 
subinde  crescunt,  auferuntur  ; quorum  ex- 
empla habes,  ubi  glandula  thymus  in  adulto 
homine  evanescit,  et  tumores  orti  in  corpore 
discutiuntur.  Ejusdem  functionis  effectus 
in  quibusdam  malis  conspiciuntur ; ulcera 

enim  quae  sponte  oriuntur,  macies  partium 
in  quibus  nutritio  iners  sit,  et  plurima  alia 
similia  phaenomena  vitiatae  ejus  organorum 
actioni  attribuenda  sunt. 

Sano  corpore,  aequilibrium  actionis  seu 
concordia  stabilitur  inter  vasa  assimilationis 
atque  ea  nutriti  vae  absorptionis  sive  (si  ita 
loqui  liceat)  dis-assimilationis  vasa,  pluri- 
mae vero  res  continuo  operam  dant,  ut  id 
aequilibrium  aliquatenus  subvertatur,  et  ut^ 
harum  functionum  alterutra  aut  in  toto  cor- 
pore aut  in  parte  ejus  aliqua  superior  eva- 
dat: hinc  aut  totius  corporis  aut  alicujus 
partis  aucta  vel  imminuta  moles. 

Prima  aetate,  per  totum  id  spatium,  in 
quo  corpora  nostra  usque  mole  augentur, 
assimilationis  functio  imperium  tenet,  sub- 
jectamque  sibi  habet  absorptionem  ; contra 
vero  in  aetate  provecta,  absorptionis  vis,  pro 
rata  saltem  parte,  atque  imminuta  actio  in 
assimilationis  vasculis  in  causa  sunt,  cur  cor- 
pus marcescat ; et  eadem  causa  vertebrarum 

corpora  afficiens  eam  corporis  incurvationem 
imminutamque  ejus  proceritatem  quae  in 
senioribus  tam  conspicua  sunt. 

Hujusmodi  absorptio  non  quibusdam  par- 
tibus organisve  propria  est,  sed  cunctae 
partes,  ossa,  musculi,  ligamenta,  omnisque 
corporis  textura  aeque  ejus  imperio  subjec- 
ta sunt.  Insigne  exemplum  resolutionis 
texturae  glandulosae  nuper  mihi  videre  con- 
tigit ; Femina  bronchocele  magnae  molis 
laborabat,  atque  ad  eam  submovendam,  mo- 
nente medico,  spongiam  ustam  sumpsit, — 
hoc  medicamento,  per  aliquod  tempus,  ad- 
hibito, glandula  coepit  mole  minui  et  tan- 
dem ad  pristinum  statum  rediit.  Statim 
vero  postea  mammae  etiam  extenuari  ince- 
perunt, et  post  trium  mensium  spatium 
prorsus  evanuerant,  integumentis,  quae  eas  * 
obtexerant,  laxis  pendulisque  factis ; et  haec 
absorptio  finita  est  comitante  nullo  indicio 
molesto. 

Nihil  in  toto  mundo  ut  lato  quiescit,  om- 
nia usque  mutantur ; crescunt,  delabuntim 

et  tandem  in  elementa  resolvuntur.  Has 
mutationes,  in  rebus  naturae,  actiones  che- 
micae  atque  mechanicae  praestant  neque 
ea,  quae  vita  sunt  praedita,  harum  action- 
um imperio  prorsus  vacua  sunt : sed  in  his 
vitae  principium  easdem  actiones  moderatur 
atque  dirigit  et  propriis  modis  principia  vi- 
ventium corporum  resolvit,  ad  quod  hac 
ipsa,  de  qua  agitur,  functione  utitur,  quae 
nulla  est  in  inanimatis  rebus.  Animalia  cor- 
pora ex  principiis  constant  quae,  chemiae 
legibus,  ad  resolutionem  prona  sunt.  Na- 
tura (principium  vitae)  effectum  harum 
virium,  absorptionis  munere,  antevertere 
videtur  atque  perpetua  mutatione  contra 
earum  impetus  corpus  diu  defendit. 


FINIS. 


